DRŽAVNI PROGRAMOBNOVE, ODNOSNOHITNIH RADOVA NA SANACIJI OBJEKATA ZA ZAŠTITU OD VODA OŠTEĆENIH U POPLAVAMA IZAZVANIM ELEMENTARNIM NEPOGODAMA U MAJU I JUNU 2018. GODINE

- 1. Oblast u kojoj se sprovode mere i teritorija na kojoj se sprovode mere

Državni program hitnih radova na sanaciji oštećenih objekata za zaštitu od voda, obuhvata radove koje treba preduzeti u cilju otklanjanja posledica razornih poplava i postizanja potrebnog stepena zaštite od poplava područja lokalnih jedinica samouprava koje su pogođene poplavama izazvanih elementarnim nepogodama u maju i junu 2018. godine, organe državne uprave nadležne za koordinaciju, odnosno nosioce sprovođenja pojedinih mera i aktivnosti, kao i procenu potrebnih finansijskih sredstava i izvore finansiranja. Mere utvrđene ovim programom sprovode se na teritoriji Republike Srbije u skladu sa Odlukom o proglašenju elementarne nepogode ('Službeni glasnik RS', broj 48/18) i Odluke o dopuni odluke o proglašenju elementarne nepogode ('Službeni glasnik RS', broj 52/18).

- 2. Analiza zatečenog stanja i nastale štete i sagledavanje daljih poplavnih posledica

U periodu nakon katastrofalnih poplavnih talasa u 2014. godini, kada je poplavama bilo ugroženo gotovo 25% teritorije Republike Srbije, Državnim programom obnove oštećenih vodnih objekata za uređenje vodotokova, vodnih objekata za zaštitu od poplava, erozije i bujica i vodnih objekata za odvodnjavanje ('Službeni glasnik RS', br. 86/14, 103/14, 69/15, 75/15, 109/15, 33/16 i 80/16), obuhvaćene su deonice i lokaliteti vodotokova na kojima su hitne sanacije bile neophodne za obezbeđenje funkcionalne i statičke stabilnosti zaštitnih objekata u cilju zaštite ugroženih područja. Efekti ovih hitnih sanacionih radova bili su pozitivni što je potvrđeno prilikom kasnijih poplavnih događaja u 2016. i 2017. godini - na saniranim deonicama nisu evidentirani problemi u odbrani od poplava, nisu zabeležena izlivanja i plavljenja priobalnih područja. U prolećnom periodu 2018. godine usled vanrednih hidrološko meteoroloških okolnosti, u više navrata zabeleženi su učestali poplavni talasi na velikom broju bujičnih vodotoka I i II reda, gotovo na celom području Republike Srbije. Velike štete usled razmera poplava uslovile su i proglašenje elementarnih nepogoda na područjima jedinica lokalnih samouprava: Petrovac na Mlavi, Aleksinac, Svilajnac, Žagubica, Topola, Pribaj, Boljevac, Smederevska Palanka, Aranđelovac, Velika Plana, Požega, Ljig, Čačak, Užice, Gornji Milanovac, Lazarevac, Mladenovac, Ivanjica, Kuršumlija, Vlasotince, Aleksandrovac, Kraljevo, Mionica i gradskih opština Barajevo i Grocka. Već u periodu velikih voda, utvrđen je značajan broj oštećenja na vodnim objektima za zaštitu od voda, zbog čega je status kritičnih mesta dobilo 37 lokaliteta i deonica na značajnom broju vodotoka u Srbiji na reci Busur (pritoka Mlave kod Petrovca), Južnoj Moravi i Turiji (pritoka Južne Morave) kod Aleksinca, potoku Bulinjak (pritoka Velike Morave kod Svilajnca), Kubršnici kod Topole, Aranđelovca i Smederevske Palanke, Skrapežu kod Požege, Đetinja u Užicu, Moravici kod Ivanjice, Limu kod Priboja, Kačeru kod Ljiga, Ribnici kod Mionice, Seoni i Beljanici kod Lazarevca, Vlasini kod Vlasotinaca, Toplici kod Kuršumlija, Zapadnoj Moravi kod Čačka, Gruži i Ribnici kod Kraljeva. Velike količine padavina u kratkom periodu uslovili su i dostizanje istorijskih